《奉酬燕公见归田赋垂赠之作》
唐代·赵冬曦

穷鸟婴笼缀，孤飞任播迁。鹪鹩王佐用，复此挫冲天。

楚云何掩郁，湘水亦回邅。怀哉愧木雁，忽尔枉兰荃。

愈疾同枚叔，销忧比仲宣。归途书可畏，弱操石犹坚。

覆载虽云广，涔阳直块然。

作者简介：赵冬曦，（677－750）[唐]定州鼓城（今河北晋县）人。进士。开元初，累迁中书舍人内供奉，国子祭酒。工正书，景云二年（七一一）褚庆文所撰唐胜业寺双弥勒像碑，为其所书。《唐书本传、金石录》。